ابو موسی بن عبد الغنی مقدسی

ابو موسیٰ بن عبد الغنی مقدسی جمال الدین ابو موسیٰ عبد اللہ بن عبد الغنی بن عبد الواحد بن علی بن سرور جماعیلی مقدسی، دمشقی صالحی حنبلی ہیں۔ وہ شوال سنہ 581ھ میں پیدا ہوئے اور رمضان المبارک سنہ 629ھ میں وفات پائی  آپ الحافظ عبد الغنی المقدسی کے بیٹے تھے۔
 حالات زندگی 
آپ 581ھ میں دمشق میں پیدا ہوئے۔پھر حصول علم کے لیے آپ نے اپنے بھائی عزالدین محمد کے ساتھ اصفہان، بغداد، نیشاپور اور مصر کا سفر کیا اور وہاں کے بڑے بڑے علما سے حدیثیں سنی اور اپنے والد سے فقہ کی تعلیم حاصل کی اور ابو موفق ابن قدامہ سے نحو سیکھی۔ بقاء عکبری اور اپنے چچا، عماد المقدسی سے قرآن پڑھا اور فقہ و حدیث میں خود کو مشغول کیا۔ آپ کے شیوخ میں سے شاہ الصالح عماد الدین اسماعیل کے ساتھ اکثر اوقات میں رہے تھے۔ شاہ الاشرف موسیٰ نے قاسیون کے دامن میں دار الحدیث الاشرافیہ بنوایا اور اسے اس کا شیخ بنایا اور آپ کو اس کا شیخ الحدیث مقرر کیا، لیکن ابو موسیٰ اس کی تعمیر مکمل ہونے سے پہلے ہی انتقال کر گئے۔

 شیوخ 
 عبد الغنی مقدسی ان کے والد۔
 ابن کلیب حرانی۔
 ابن جوزی۔
 برکات بن ابراہیم خشوئی۔
 ابو البقاء عکبری۔

 تلامذہ 
 ضیا الدین مقدسی
 حافظ المنذری
 وفات 
ابو موسیٰ بستان ابن شکر میں الصالح عماد الدین اسماعیل کے ساتھ فوت ہوئے جنھوں نے انھیں کفن دیا تھا۔ امام منذری نے بیان کیا کہ ان کا انتقال 4 رمضان 629ھ کو ہوا اور اگلے دن کوہ قاسیون میں دفن کیا گیا۔ جبکہ ضیا الدین المقدسی نے بیان کیا کہ ان کی وفات 5 رمضان المبارک کو ہوئی۔
 حوالہ جات 

زمرہ:حنابلہ
زمرہ:ساتویں صدی ہجری کے محدثین
زمرہ:581ھ کی پیدائشیں
زمرہ:629ھ کی وفیات
زمرہ:دمشق کی شخصیات
زمرہ:دمشق میں پیدا ہونے والی شخصیات
زمرہ:دمشق کی وفیات
زمرہ:حنبلی فقہا